الاعياد المصريه الزراعيه

الاعياد المصريه الزراعيه : الزراعه كانت اهم نشاط فى مصر القديمه و عشانها اتعمل التقويم الزراعى و اتشقت الترع و اتبنت السدود و اتصنعت الالات ، و بيقول العالم برى فى كتابه " نمو الحضاره " ان مصر هى المكان الاول و الاوحد فى العالم اللى اخترعت فيه الزراعه و هى اول مكان يصدر الحضاره الزراعيه لمناطق العالم التانيه.

 اعياد الحصاد 
بطبيعة الحال اهتم المصريين بالاحتفال بأعياد الحصاد و تقديم باكورة المحصول للاله المحلى او للاله مين اله الخصب و التناسل ، و كانو بينتهزو فرصة الاعياد فيمثلو قصة قتل اوزوريس و حزن ايزيس عليه و بعدين بعثه من جديد ، و فيه مؤرخين و باحثين بيأكدو ان القصه دى لسة لغاية النهارده بتتمثل فى صعيد مصر.

 عيد راس السنه الزراعيه 
عيد راس السنه الزراعيه و هو راس السنه القبطيه او عيد النيروز كان عيد قومى فى مصر و فضل يحتفل بيه لغاية العصور الوسطانيه.

 عيد الانقلاب الربيعى 
عيد الانقلاب الربيعى هو عيد شم النسيم دلوقتى و ده كان عيد للموسيقا و الرقص و لف البصل الاخضر حوالين الرقاب و اكل السمك المملح و الوز الابيض.

 عيد الانقلاب الشتوى 
عيد الانقلاب الشتوى كان المصريين بيغطسو فيه فى ماية النيل و يشبه عيد الغطاس و المعتقد انه كان بمناسبة حرت الارض و نثر البذور.

 مصادر 

 مختار رسمى ناشد ، فضل الحضارة المصرية على العلوم، الهيئه المصرية العامة للكتاب، القاهرة 1973.

زراعيه